תיאטרו מאסימו

תיאטרו מאסימו ויטוריו אמנואלה (באיטלקית: Teatro Massimo Vittorio Emanuele, ידוע בשמו המקוצר – תיאטרו מאסימו) הוא בניין אופרה בפלרמו, איטליה. זהו בניין האופרה הגדול ביותר באיטליה והשלישי בגודלו באירופה (אחרי האופרה הלאומית של פריז והאופרה של וינה).[דרוש מקור] התיאטרון מכיל 1,387 מושבים, וידוע באקוסטיקה המצוינת שבו וביופיו. בשנת 1864 הכריזה מועצת העיר פלרמו על תחרות בין-לאומית לבניית בניין אופרה. הבניין תוכנן על ידי האדריכל האיטלקי ג'ובאן בטיסטה פליפה באזילה בשנת 1874, אך הופסקה בשנת 1882 למשך שמונה שנים, עד 1890. שנה לאחר מכן מת ג'ובאן באזילה 1891, והפרויקט הועבר לידי בנו, ארנסטו באזילה . הבנייה הושלמה בשנת 1897. ב-16 במאי באותה שנה, 22 שנים אחרי הנחת אבן הפינה, נחנך בניין האופרה, בהפקת האופרה פלסטף של ורדי. ג'ובאן באזילה קיבל השראה מהאדריכלות הסיציליאנית הקלאסית. חלקו החיצוני של הבניין נבנה בסגנון נאו-קלאסי, וכלל אלמנטים מהאדריכלות היוונית. המבנה תוכנן להכיל 3,000 מושבים אך כיום מכיל 1,387 מקומות. בשנת 1974 נסגר לצורך שיפוצים על מנת לעמוד בתנאי הבטיחות המודרניים, אך העלות הגבוהה של השיפוץ, שחיתות ומאבקים פוליטיים גרמו לדחייה של 23 שנה. תיאטרו מאסימו נפתח שוב רק בשנת 1997. הסצנה האחרונה של הסנדק 3 צולמה בתיאטרון. המנהל המוזיקלי של התיאטרון הוא המנצח הישראלי עומר מאיר ולבר. קישורים חיצוניים אתר האינטרנט הרשמי של תיאטרו מאסימו (באיטלקית) הערות שוליים